Som forsker tok han tidlig i bruk moderne datateknologi, og sørget blant annet for at instituttet i 1980 fikk sin egen datatomograf til bruk i forskningen. Utover 1960-tallet fattet han interesse for fiskeoppdrett som en mulig ny næring. Skjervold fikk etablert et oppdrettsanlegg på Sunndalsøra, et arbeid som etterhvert resulterte i etableringen av Norsk Institutt for Akvakulturforskning. Skjervold var også tidlig interessert i genteknologi.